البارح كان استثنائي عند صحافيين في موقع إلكتروني بعدما رفضات المغنية دنيا باطمة تصور معاهم حتى يبوسو ليها راسها ويطلبو السماحة. هادشي وقع حيت باطمة كانت مضاربة مع رئيسة التحرير ديالهم وصحافية في نفس الموقع، لدرجة وصلات للسبان في سناب شات وانستكَرام، والتهديدات بالشوهة والفرشة، وهادشي كان داخلة فيه طليقة راجلها منى سابر وحتى ربيبتها المغنية حلا الترك. باطمة بقات شادة في خاطرها من الموقع، واخا عندها الصحافيين عزاز ، ولكن البارح طلعات للسما وقالت ليهم والو واخة طيىر معزة مغاديش نتصور حتى طلبو مني السماحة. هادشي كاين لي جاه عادي وكاين لي معجبوش الحال، حيت المشكل مع الصحافيين ديال المنبر وماشي المنبر بحد ذاتو، وكان ممكن تفادا إحراجهم قدام زملائهم. 
دنيا باطمة رفضات تصور مع الصحافيين حتى يبوسو ليها راسها ويطلبو السماحة!